

# NOTAT fra møde 5/2 2020 i arbejdsgruppen vedr. nye facadevinduer mm

**Deltagere:**

Christian Egmont, Henrik Jagd Nissen, Martin Mandrup og undertegnede

Der var enighed om at anbefale følgende:

1. Larsen & Søndergaard (Flemming Larsen) anmodes om at udarbejde forslag til rådgiveraftale og udbudsprojekt. Henrik og Kurt kontakter Flemming Larsen.
2. Tidsplan for udbud søges koordineret med søsterejendommen.
3. Der indhentes 3-4 tilbud, der skal omfatte alu-træ og træ-træ vinduer med energiruder og lyddæmpning.
4. Tilbud skal omfatte såvel 2 som tre lags vinduer. De sidste som en samlet tillægspris for alle vinduer og som tillægspris for enkelte vinduespartier.
5. Inden udbud skal byggerådgiver fremlægge redegørelse for forskellige typer af energi- og lyddæmpende vinduer med angivelse af vinduernes energibesparende og lyddæmpende egenskaber.
6. Tilbudsgivere skal inden endeligt valg af tilbud kunne fremvise en 1-1 mug-up af et to fags vindue med alu-træ i det ene fag og træ-træ i det andet fag.
7. Byggerådgiver anmodes om forslag til entreprenører, der skal inviteres til at byde. Der ønskes entreprenørfirmaer som er anerkendt i branchen.
8. Udbudsprogrammet skal indeholde eller suppleres med en opgave, der skal stoppe indtrængen af vand i kvistlejligheder og 4. sals lejligheder. Opgaven opdeles i to facer: a) Undersøgelse af årsagen (erne) til vandindtrængen og b) Nødvendig udbedring af fejlkonstruktioner og utætheder.
9. Udbudsprogrammet forelægges bestyrelsen med prisoverslag inden projektet forelægges til til godkendelse på en ekstraordinær generalforsamling.
10. Det foreslås at der samtidig indhentes tilbud på maling af vinduer i gårdfacaden.
11. Henrik udarbejder forslag til prioritering af øvrige vedligeholdelsesopgaver inden for de kommende 0-2 og 3-5 år, jf. tilstandsrapporten.

Ref. KEC

Efter mødet har jeg talt med Morten Eising, der er formand for vores søsterejendom. Han har oplyst, at de umiddelbart går i gang med en asbestsanering (rørisoleringerne) og fortsætter med udskiftning af faldstammer og varmtvandsrør. Derefter skal de have vinduer mod gade og gård udskiftet. De regner med rådgiveraftale med Larsen og Søndergaard i marts, udbud inden sommerferien og byggestart i august. Det er en stram tidsplan og det er nok ikke sandsynligt at den helt kan holde.

Søsterejendommens tidsplan betyder, hvis vi skal koordinere, at vi får lidt travlt. Dels skal vi have det nødvendige materiale klar til en ekstraordinær generalforsamling ultimo april- primo maj og dels skal vi have hjemmel til at afholde udgifter til udarbejdelse af udbudsmaterialet. Det kræver formentlig også en ekstraordinær generalforsamling, som så må holdes i marts måned.

KEC





Kurt Egedal Christoffersen